
1.	NAZIV VETERINARSKOG LIJEKA

Otoxolan, 3 mg/ml + 10 mg/ml + 1 mg/ml, kapi za uši, suspenzija, za pse 


2. 	KVALITATIVNI I KVANTITATIVNI SASTAV

1 ml suspenzije sadrži:

Aktivne supstance:
Marbofloksacin					3,0 mg
Klotrimazol				                    10,0 mg
Deksametazon acetat				1,0 mg
(odgovara 0,9 mg deksametazona)

Pomoćne supstance:
Propil galat (E310) 				1,0 mg

Za spisak svih ekscipijenasa, pogledati dio 6.1.


3. 	FARMACEUTSKI OBLIK

Kapi za uši, suspenzija.
Blijedožuta, opalescentna, viskozna suspenzija.


4. 	KLINIČKI PODACI

4.1. 	Ciljne vrste životinja

Pas.

4.2. 	Indikacije za upotrebu, za svaku ciljnu vrstu

Liječenje upale spoljašnjeg ušnog kanala bakterijskog i gljivičnog porijekla, i to kada su izazivači bakterije osjetljive na marbofloksacin, odnosno kada su gljivice, a naročito Malassezia pachydermatis, osjetljive na klotrimazol.

4.3. 	Kontraindikacije

Lijek se ne smije koristiti kod pasa sa perforacijom bubne opne.
Ne primjenjuje se u slučaju preosjetljivosti na aktivne supstance, na druge antimikotike iz grupe azola, druge fluorohinolone ili na bilo koju pomoćnu supstancu.
Ne koristi se kod životinja kod kojih je poznata rezistencija uzročnika na marbofloksacin i/ili klotrimazol. 
Vidjeti dio 4.7.

4.4. 	Posebna upozorenja za svaku ciljnu vrstu

Bakterijska i gljivična upala uha su često sekundarne po prirodi. Trebalo bi utvrditi i liječiti osnovni uzrok.


4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Prije primjene ovog lijeka treba obavezno provjeriti integritet bubne opne.
Upotreba lijeka treba da se zasniva na testiranju osjetljivosti bakterija i/ili gljivica izolovanih iz životinje. Ukoliko to nije moguće, terapija treba da se zasniva na lokalnim (regionalnim) epizootiološkim informacijama o osjetljivosti ciljnih patogena.
Prilikom primjene lijeka treba uzeti u obzir zvanične i lokalne antimikrobne smjernice.
Dugotrajna primjena antibiotika iz iste grupe doprinosi nastanku bakterijske rezistencije. 
Fluorohinolone treba koristiti samo za liječenje onih bolesti  za koje već postoje saznanja ili se očekuje da će slabije reagovati na druge grupe antimikrobnih ljekova. 
Ljekovi iz grupe hinolona su povezani sa erozijom hrskavice nosećih zglobova i drugih oblika artropatije kod mladih životinja različitih vrsta. Primjena ovog lijeka se ne preporučuje kod mladih životinja.
Poznato je da produžena i intenzivna upotreba kortikosteroidnih preparata za lokalnu primjenu izaziva lokalne i sistemske efekte, uključujući supresiju funkcije nadbubrežne žlijezde, stanjivanje epidermisa i odloženo zarastanje rana.
Treba izbjegavati kontakt lijeka sa očima životinja. U slučaju kontakta lijeka sa očima, treba temeljno isprati oči životinje vodom.

Posebna upozorenja za lica koja primjenjuju veterinarski lijek na životinjama

Osobe sa poznatom preosjetljivošću na (fluoro)hinolone, (kortiko)steroide, antimikotike ili pomoćne supstance u lijeku treba da izbjegavaju kontakt sa lijekom.
Treba izbjegavati kontakt lijeka sa kožom i očima. U slučaju nehotičnog kontakta sa kožom i očima, treba ih isprati velikom količinom vode.
Treba izbjegavati nehotično gutanje lijeka. U slučaju nehotičnog gutanja, treba odmah potražiti pomoć ljekara i pokazati mu uputstvo za lijek ili pakovanje.
Nakon primjene lijeka treba oprati ruke. 

4.6. 	Neželjena dejstva (učestalost i ozbiljnost)

Mogu se primijetiti uobičajene neželjene reakcije povezane sa primjenom kortikosteroida (promjene biohemijskih i hematoloških parametara, kao što su povećanje alkalne fosfataze, aminotransferaze, neutrofilija ograničenog intenziteta).

U rijetkim slučajevima, primjena ovog lijeka može biti povezana sa gubitkom sluha, uglavnom kod starijih pasa, i najčešće je prolaznog karaktera.

Učestalost pojave neželjenih reakcija je definisana prema sljedećoj konvenciji:
· vrlo česta (više od 1 od 10 životinja ima simptome neželjenih dejstva tokom trajanja jednog tretmana) 
· česta (više od 1, ali manje od 10 životinja na 100 životinja) 
· povremena (više od 1, ali manje od 10 životinja na 1000 životinja)
· rijetka (više od 1, ali manje od 10 životinja na 10.000 liječenih životinja, uključujući izolovane slučajeve) 
· vrlo rijetka (manje od 1 životinje na 10.000 liječenih životinja, uključujući izolovane slučajeve).

4.7. 	Upotreba tokom graviditeta, laktacije i nošenja jaja

Lijek se ne smije primjenjivati tokom graviditeta i laktacije.

4.8. 	Interakcije sa drugim ljekovima i druge vrste interakcija

Nijesu poznate.



4.9. 	Doziranje i način primjene

Lijek se primjenjuje u uho.

U oboljelo uho treba ukapati 10 kapi jednom dnevno, tokom 7 do 14 dana. 
Nakon 7 dana, veterinar treba da procijeni je li potrebno nastaviti terapiju narednih 7 dana.

Jedna kap lijeka sadrži 71 µg marbofloksacina, 237 µg klotrimazola i 23,7 µg deksametazon acetata.

Prije primjene lijeka treba detaljno očistiti i osušiti spoljašnji ušni kanal.
Bočicu sa lijekom treba dobro protresti 30 sekundi prije primjene i pažljivo pritisnuti da bi se kapaljka napunila lijekom.
Nakon ukapavanja lijeka treba kratko i blago masirati bazu uha da bi se omogućilo da lijek dospije do donjih partija ušnog kanala.
Ako se lijek primjenjuje za liječenje više pasa, za svakog psa treba koristiti posebnu kapaljku.

4.10.  Predoziranje (simptomi, hitne mjere koje treba preduzeti, antidoti), ako je neophodno

Prilikom primjene trostruko veće doze od preporučene, uočene su promjene u biohemijskim i hematološkim parametrima (kao što su povećanja alkalne fosfataze, aminotransferaze, neutrofilija ograničenog intenziteta, eozinopenija, limfopenija). Ove promjene nijesu ozbiljne i povlače se nakon prekida terapije.

4.11.  Karenca

Nije primjenjivo.


5. 	FARMAKOLOŠKI PODACI

Farmakoterapijska grupa: Otološki, kortikosteroidni i antiinfektivni ljekovi u kombinaciji, deksametazon i antiinfektivni ljekovi

ATCvet kod: QS02CA06

5.1. 	Farmakodinamski podaci

Ovaj lijek predstavlja kombinaciju tri aktivne supstance: marbofloksacina, klotrimazola i deksametazona.

Marbofloksacin, sintetski baktericid iz grupe fluorohinolona djeluje tako što inhibira DNK girazu. Ima širok spektar dejstva protiv gram-pozitivnih ( npr. Staphylococcus intermedius) i gram-negativnih bakterija (Pseudomonas aeruginosa, Escherichia coli i Proteus mirabilis).

Podaci iz Evropske literature o osjetljivosti (MIK50) uzročnika upale ušnog kanala kod pasa i mačaka su sljedeći:

	Mikroorganizam
	MIK50 (µg/ml)

	P. aeruginosa
	0,50

	S. (pseudo)intermedius
	0,25

	S. aureus
	0,50



Granične vrijednosti osjetljivosti bakterija su sljedeće: ≤ 1 µg/ml za osjetljive bakterije, 2 µg/ml za umjereno osjetljive i ≥ 4 µg/ml za rezistentne bakterije.
Marbofloksacin nije efikasan protiv anaerobnih bakterija. Rezistencija na fluorohinolone se javlja mutacijom hromozoma koja se odvija pomoću tri mehanizma: smanjenjem propustljivosti ćelijskog zida bakterija, izraženijom aktivnošću efluksne pumpe ili mutacijom enzima koji su odgovorni za vezivanje molekula.

Klotrimazol, antimikotik koji spada u grupu imidazola, djeluje tako što izaziva promjene u propustljivosti ćelijske membrane gljivica čime se omogućava izlazak ćelijskih komponenti, a time i inhibira sintezu molekula u ćeliji. Klotrimazol ispoljava širok spektar dejstva, prvenstveno protiv Malassezia pachydermatis.

Deksametazon acetat, sintetski glukokortikoid ispoljava antiinflamatorno i analgetsko dejstvo i istovremeno ublažava osjećaj svraba.

5.2. 	Farmakokinetički podaci

Farmakokinetička ispitivanja kod pasa pri terapijskim dozama su pokazala da:

Marbofloksacin postiže najveću koncentraciju u plazmi od 0,06 µg/ml 14-og dana primjene.
Marbofloksacin se slabo vezuje za proteine plazme (< 10%) i izlučuje se sporo, najvećim dijelom u aktivnom obliku, urinom (2/3) i putem fecesa (1/3).
Klotrimazol se slabo apsorbuje (koncentracija u plazmi je < 0,04 µg/ml).
Deksametazon acetat postiže koncentraciju u plazmi 1,25 ng/ml 14-og dana terapije. 
Resorpcija deksametazona se ne povećava postojanjem zapaljenskog procesa izazvanog otitisom.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Trigliceridi srednje dužine lanca 
Propil galat (E310) 
Sorbitan oleat 
Silicijum dioksid koloidni, bezvodni

6.2. 	Inkompatibilnosti

Nijesu poznate.

6.3.	Rok upotrebe

Rok upotrebe lijeka u originalnom pakovanju: 2 godine.
Rok upotrebe lijeka nakon prvog otvaranja unutrašnjeg pakovanja: 3 mjeseca.

6.4. 	Posebne mjere upozorenja pri čuvanju lijeka

Lijek čuvati na temperaturi do 30C.
Lijek čuvati u originalnom pakovanju, radi zaštite od svjetlosti.

6.5. 	Vrsta i sastav pakovanja

Kutija u kojoj se nalazi jedna LDPE bočica (1 x 10 ml) sa LDPE kapaljkom i HDPE čepom na navoj, i termoplastičnom elastomernom kapaljkom sa kapicom.

6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Svu neiskorišćenu količinu lijeka ili otpadnog materijala nakon njegove upotrebe treba ukloniti u skladu sa važećim propisima.



7. 	NOSILAC DOZVOLE ZA STAVLJANJE LIJEKA U PROMET
	
D.S.D. „KRKA d.d. Novo mesto“ Slovenija - predstavništvo Podgorica
Svetlane Kane Radević br. 3, 81000 Podgorica, Crna Gora


8. 	BROJ DOZVOLE ZA STAVLJANJE LIJEKA U PROMET

2040/24/91 – 5898


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

24.12.2024. godine


10. 	DATUM REVIZIJE TEKSTA 

24.12.2024. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se izdaje samo na veterinarski recept. 

